Document ID: 32014D0711

ODLUKA VIJEĆA
od 29. rujna 2014.
o potpisivanju, u ime Unije i njezinih država članica, i privremenoj primjeni Protokola uz Euro-mediteranski sporazum o pridruživanju između Europske zajednice i njezinih država članica, s jedne strane, i Republike Tunisa, s druge strane, kako bi se uzelo u obzir pristupanje Republike Bugarske i Rumunjske Europskoj uniji
(2014/711/EU)
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 5.,
uzimajući u obzir Akt o pristupanju Bugarske i Rumunjske, a posebno njegov članak 6. stavak 2.,
uzimajući u obzir prijedlog Europske komisije,
budući da:
(1)
Vijeće je 23. listopada 2006. ovlastilo Komisiju za pregovore s Republikom Tunisom (dalje u tekstu „Tunis”), u ime Europske zajednice i njezinih država članica, o Protokolu uz Euro-mediteranski sporazum o pridruživanju između Europske zajednice i njezinih država članica, s jedne strane, i Republike Tunisa, s druge strane (1), kako bi se uzelo u obzir pristupanje Republike Bugarske i Rumunjske Europskoj uniji (dalje u tekstu „Protokol”).
(2)
Na zadovoljstvo Komisije, pregovori su završeni.
(3)
U članku 8. stavku 2. teksta Protokola o kojem se pregovaralo s Tunisom predviđa se privremena primjena Protokola prije njegova stupanja na snagu.
(4)
Protokol bi trebalo potpisati te bi se trebao privremeno primjenjivati do završetka postupaka potrebnih za njegovo sklapanje,
DONIJELO JE OVU ODLUKU:
Članak 1.
1. Odobrava se potpisivanje, u ime Unije i njezinih država članica, Protokola uz Euro-mediteranski sporazum o pridruživanju između Europske zajednice i njezinih država članica, s jedne strane, i Republike Tunisa, s druge strane, kako bi se uzelo u obzir pristupanje Republike Bugarske i Rumunjske Europskoj uniji, podložno sklapanju navedenog Protokola.
2. Tekst Protokola priložen je ovoj Odluci.
Članak 2.
Predsjednik Vijeća ovlašten je za imenovanje osobe ili osoba ovlaštenih za potpisivanje Protokola u ime Unije i njezinih država članica.
Članak 3.
Protokol se privremeno primjenjuje od 1. siječnja 2007. do okončanja postupaka potrebnih za njegovo sklapanje.
Članak 4.
Ova Odluka stupa na snagu na dan donošenja.
Sastavljeno u Bruxellesu 29. rujna 2014.

Labels: 18
15
5